jkorsvik/nowiki_second_scrape_merged huggingface dataset:
Toppkonsument

En toppkonsument, topprovdyr, toppredator, alfapredator eller sistehåndskonsument (av eng. apex predator, alpha predator eller top predator) er en organisme som befinner seg på den absolutte toppen av næringskjeden (noen ganger, men ikke alltid, et femte nivå) og mangler naturlige fiender. Toppkonsumentene utgjør i snitt kun 0,01 prosent av en næringskjede.
Toppkonsumenter defineres gjerne på bakgrunn av den trofiske dynamikken i næringsveven, i den betydning at de inntar det høyeste trofiske nivået og derfor er nøkkelarter som er vitale for deres del av økosystemet. Parasitter og åtseletere blir normalt ikke regnet med blant toppkonsumentene, selv om disse kan leve av andre organismer høyt oppe i næringskjeden.Toppkonsumenter er dyr som selv eter andre dyr (predatorer), mens ingen eter dem. Eksempler er store rovpattedyr, som isbjørn, løve, tiger, ulv, og spekkhogger, samt store rovfisker som hvithai, tigerhai og oksehodehai, store reptiler som anakonda, komodovaran og saltvannskrokodille, og store rovfugler som harpyørn, kongeørn og havørn med flere. Dette er dyr som påvirker økosystemene på en omfattende måte, gjennom å begrense tettheten av byttedyr og å kontrollere mindre såkalte mesopredatorer. Tap av toppkonsumenter i økosystemet har ført til globale utbrudd av mesopredatorer, i en prosess (kjent som et mesopredatorutbrudd) som øker predasjonspresset og reduserer det biologiske mangfoldet.I virkeligheten er forholdet mer komplisert, bl.a. fordi én og samme art ofte varierer mye i størrelse. I Nord-Amerika kan f.eks. pumaen drepe og spise en enslig ulv, mens den til gjengjeld kan bukke under for en ulveflokk hvis den ikke klarer å komme seg opp i et tre. I tropisk Amerika må pumaen ofte konkurrere med den kraftigere jaguaren og nøye seg med mindre byttedyr. De største gjeddene er toppkonsumenter i et vann, men mindre gjedder risikerer å bli spist både av sine større artsfrender, av andre rovfisk og av fugler som fiskeørn.
Toppkonsumenter er spesielt utsatt for miljøgifter i naturen, fordi disse dyra befinner seg på toppen av næringskjeden, og derfor allokerer all giften som byttedyrene har fått i seg.


== Referanser ==


== Se også ==
Predasjon
Mesopredatorutbrudd
Nedbrytere
Produsenter
Konsumenter


== Eksterne lenker ==
Artikkelen har ingen egenskaper for offisielle lenker i Wikidata
Sea-Cargo

Sea-Cargo AS er et norsk linjerederi etablert i 2001 av selskapene Seatrans AS i Bergen og Nor-Cargo Shipping i Stavanger. Hovedkontoret ble plassert i Bergen og Ole Sævild ble valgt til selskapets første administrerende direktør. Selskapet hadde ved etablering 8 frakteskip i sin flåte. Skipene går i faste ruter mellom norske havner og havner på kontinentet og i Storbritannia.
Sea-Cargo har det største skipet med rotorseil i Norge (i 2022), MS «SC Connector» på 8843 DWT. Skipet som ble bygget i 1997 og fikk installert to rotorseil med 35 meter høyde, som kan legges ned, i 2021. Vippefunksjonen er nødvendig når Connector skal passerer under flere bruer og kraftledninger. Skipet går i Nordsjøområdet og seiler mellom Vestlandet, Danmark, Nederland og også Sverige og Polen.Skipene i rederiets flåte er registrert på Bahamas og Malta.


== Utvalg av rederiets flåte ==

		
		
		


== Referanser ==


== Eksterne lenker ==
Offisielt nettsted
Andrea Berntzen

Andrea Berntzen (født 25. februar 1998) er en norsk skuespiller. Hun ble kjent for hovedrollen som Kaja i Erik Poppes film Utøya 22. juli, og ble kåret til beste kvinnelige skuespiller under Amandaprisen 2018 for den rollen.Berntzen har bakgrunn fra skolerevyen på Elvebakken vgs, og i 2017 ble hun kåret til årets kvinnelige skuespiller i Revykavalkadens oppsummering av skolerevyene i Oslo.I 2018 var hun elev ved Romerike Folkehøgskole. I 2021 spilte hun rollen som «Marielle» i TVNorges julekalender Nissene i bingen.


== Referanser ==


== Eksterne lenker ==
(no) Andrea Berntzens første filmrolle ble uvanlig krevende NRK 10. mars 2018.
(en) Andrea Berntzen på Internet Movie Database 
(en) Andrea Berntzen hos The Movie Database
Ganbold Batmunkh

Ganbold Batmunkh (født 22. oktober 1991) er en mongolsk funksjonshemmet langrennsutøver som konkurrerer i klassen LW6, som er for stående utøvere med svekkelser eller amputasjoner over albuen på én arm.


== Idrettskarriere ==


=== Sesongen 2012/13 ===
Han deltok i VM i paralangrenn 2013 i Sollefteå i Sverige, der han kom på 18.-plass på 20 km fristil.


=== Sesongen 2013/14 ===
Batmunch deltok i Verdenscupen i paralangrenn 2013/14, og kom der på 32.-plass i klassen for stående utøvere, med 10 verdenscuppoeng. Han deltok i langrenn under Paralympiske vinterleker 2014, der han kom på 14.-plass på 20 km klassisk, 25.-plass på sprinten og 31.-plass på 10 km fristil.


=== Sesongen 2014/15 ===
Han kom på 16.-plass sammenlagt i Verdenscupen i paralangrenn 2014/15, med 146 poeng. Under VM i paralangrenn 2015 i Cable i USA kom han på 15.-plass på sprinten, og han kom på 17.-plass på 10 km klassisk og 20 km fristil.


=== Sesongen 2015/16 ===
I Verdenscupen i paralangrenn 2015/16 kom han på 13.-plass med 103 poeng.


=== Sesongen 2016/17 ===
Han kom på 14.-plass sammenlagt i kategorien sittende under Verdenscupen i paralangrenn 2016/17, med 230 poeng. Han deltok i sitt tredje VM da han deltok i VM i paralangrenn 2017 i Finsterau i Tyskland, der han kom på niendeplass på 20 km klassisk, og han kom på ellevteplass på sprinten.


=== Sesongen 2017/18 ===
Han kom på 20.-plass i Verdenscupen i paralangrenn 2017/18, med 106 poeng.
Batmunkh representerer Mongolia under Paralympiske vinterleker 2018 i Pyeongchang. På den første distansen, 20 km fri teknikk, kom han på 16.-plass.


== Referanser ==


== Eksterne lenker ==
(en) Ganbold Batmunkh – IPC.infostradasports.com 

(en) Ganbold Batmunkh – Paralympic.org 
(en) Ganbold Batmunkh – FIS (langrenn) 
(en) Biografi hos IPC
(en) Pyeongchang 2018 - Enrique Plantey Arkivert 11. mars 2018 hos Wayback Machine.
(en) Sotsji 2014 - Ganbold Batmunkh (arkivert)
Lilit Mkrtsjan

Lilit Mkrtsjan (armensk: Լիլիթ Մկրտչյան; født 9. august 1982 i Jerevan) er en armensk sjakkspiller. 
Mkrtsjan oppnådde i 1998 tittel som kvinnelig stormester i sjakk og i 2003 internasjonal mester i sjakk.Hun var med på det armenske kvinnelaget som tok gull i det femte europeiske lagsjakkmesterskapet i Plovdiv i 2003.


== Referanser ==


== Eksterne lenker ==
(en) Lilit Mkrtchian – kategori av bilder, video eller lyd på Commons 
(en) Lilit Mkrttsjjan – FIDE 
(en) Lilit Mkrttsjjan – US Chess Federation 
(en) Lilit Mkrttsjjan – chessgames.com 
(en) Lilit Mkrttsjjan – Chess.com 
(en) Lilit Mkrttsjjan – 365Chess.com
Luccakatedralen

Luccakatedralen (italiensk: Duomo di Lucca, Cattedrale di San Martino) er en romersk-katolsk katedral i Lucca, Italia som er tilegnet helgenen Martin av Tours. Katedralen er sete for erkebiskopen av Lucca. Konstruksjonen av katedralen ble innledet i året 1063 av biskop Anselm (senere pave Alexander II).


== Eksterne lenker ==
HD 360° Panoramiske interaktive fotoer av katedralen av Hans von Weissenfluh for hjemmesiden til Toscanas turistinformasjon
Hasmik Poghosyan

Hasmik Poghosyan (armensk: Հասմիկ Պողոսյան; født 22. mai 1960) er en armensk politiker og tidligere statsråd.
Poghosyan var fra 2006 til 2016 Armenias kulturminister.


== Referanser ==


== Eksterne lenker ==
(en) Hasmik Poghosyan – kategori av bilder, video eller lyd på Commons
Thies Christophersen

Thies Christophersen (født 27. januar 1918 i Kiel i Tyskland, død 13. februar 1997 i Molfsee ved Kiel) var en tysk nazist som hadde arbeidet i KZ-leiren Auschwiz fra januar til desember 1944, og som i etterkrigstiden ble en ledende holocaustbenekter. 


== Liv og virke ==


=== Bakgrunn ===
Thies Christophersen var bondesønn. Etter endt folkeskole tok han utdannelse innen landbruk.I 1931 ble han medlem av Das deutsche Jungvolk. 


=== Annen verdenskrig ===
Ved utbruddet av annen verdenskrig meldte ha seg til krigstjeneste, men fikk en stridsskade i 1940 som gjorde ham stridsudyktig. Senere var han med som ikke-kjempende soldat i Ukraina.I 1944 ble han innsatt som SS-Sonderführer i en SS forsøksanstalt for havebruk og forsøk med fremstilling av gummi i Auschwitz-sideleiren Raisko.


=== Etterkrigstiden ===
Etter 1945 var Thies Christophersen ifølge egne opplysninger politisk aktiv i CDU og i det høyreekstreme Deutsche Partei, før han ble medlem av Nationaldemokratische Partei Deutschlands. I slutten av 1960-årene var han en grunnleggerne av «Notgemeinschaft Deutscher Bauern». Han var bonde i Schleswig-Holstein. Fra 1965 utgav han månedsbladet «Deutscher Bauer».
Etter krigen bevarte han sine sympatier for nazismen og grunnla blant annet et nazistisk trykkeri i Kollund i Sønderjylland i Danmark, rett nord for den tyske grense. Etter flere demonstrasjoner og aksjoner flyttet han fra Kollund.
Thies Christophersen var pionér innenfor revisjonist- og holocaustbenekterbevegelsen. Han utgav boken Jeg var i Auschwitz /Auschwitz-løgnen og ble i flere år krevd utlevert av Tyskland fra Danmark for å ha spredt skriftlige materialer i Tyskland som sa at holocaust ikke var funnet sted. Han ble anholdt kort før sin død i Tyskland, men fordi han var for syk til en rettssak, ble han aldri stilt for en dommer.
I 1976 fikk han en bot på 1.500 DM for å utbre nasjonalsosialistisk propaganda. Senere fulgte flere dommer for å utbre nazipropaganda.


== Litteratur ==
Jens Mecklenburg: Handbuch deutscher Rechtsextremismus. Elefantenpress, Berlin 1996, ISBN 3-88520-585-8, S. 449–450.


== Referanser ==


== Eksterne lenker ==
(de) Verk av og om Thies Christophersen i katalogen til det tyske nasjonalbiblioteket
Reiseledsagerne

Reiseledsagerne (engelsk: The Travelling Companions) er et maleri fra 1862 av den britiske kunstner Augustus Leopold Egg (1816–1863).


== Motiv ==
Bildet viser to fornemt kledde brunetter som sitter mot hverandre i en trang, førsteklasses togvogn. De voluminøse, grå silkekjolene er identiske, reisehattene som ligger foran og ved siden av dem, likeså. Begge reisende bærer sorte chokers om halsen.
Kvinnene er plassert symmetrisk på grønnlige seter på hver side av vognens tredelte vinduer, som har gardiner til å trekke for. Symmetrien brytes dog av at kvinnen til venstre sitter tilbakelent med lukkede øyne ved siden av en fruktkurv, mens kvinnen til høyre leser med en bukett blomster ved sin side. Ingen av kvinnene lar seg distrahere av det sydfranske kystlandskapet med en mindre by utenfor. At vognen er i bevegelse kan ses på rullegardinens pompong som svinger mot venstre.


== Bakgrunn ==
Egg selv reiste ofte til Frankrike og til landene rundt Middelhavet i forsøk på å lindre sin astma. Bildet med de to reiseledsagerskene var et av de siste Egg malte, innen han døde i 1863.
Maleriet tilhører Birmingham Museum and Art Gallery og ble innkjøpt i 1956 med støtte fra John Feeney Bequest Fund.


== Referanser ==


== Eksterne lenker ==
Egg, Augustus: The Travelling Companions (1862), The Independent, 16. mars 2007
Bergens kopibok

Bergens kopibok (latin Liber ecclesiæ cathedralis Bergensis) er en kopibok ført ved bispestolen i Bergen fra 1300-tallet til 1500-tallet. Originalen er gått tapt, men innholdet er bevart i avskrifter.


== Historie ==
I middelalderen var det vanlig ved europeiske kansellier å ta vare på kopier av brevene som ble sendt ut. Denne tradisjonen kom også til Norge, men det er ikke mye av disse registrene som er bevart fra geistligheten i Norge. I tillegg til Bergens kopibok finnes bare klosteret Munkelivs brevbok.
Kopiboken ble påbegynt av biskop Arne Sigurdsson i 1305. Han ble i 1314 etterfulgt av sin bror Audfinn Sigurdsson, som døde i 1330. Han ble igjen etterfulgt av en slektning, Håkon Erlingsson, som var biskop til 1342. Det er disse tre biskopene som har ført inn de fleste av brevene i kopiboken.
På 1400-tallet var kopiboken kjent som «biskop Arnes registrum» (registrum Arnonis episcopi). Etter reformasjonen tilhørte den Bergens kapittel og kalles i 1577 formularium. På 1600-tallet hadde den historieinteresserte legen Henrik Høyer overtatt den. Høyers samlinger ble arvet av Knud Urne, som overlot kopiboken og andre bøker til København Universitetsbibliotek. Her gikk kopiboken antakelig tapt i bybrannen i 1728. Arni Magnusson hadde imidlertid tatt kopier av kodeksen, slik at mesteparten av innholdet indirekte er bevart.


== Innhold ==
I diplomatikken skiller man ofte mellom en kopibok, som er en samling avskrifter av brev utstedt til samme mottaker, og et registrum, som er en samling avskrifter av brev fra samme avsender til forskjellige mottakere. Bergens kopibok har vært en mellomting, siden den både har fungert som kopibok og som registrum.Registeret har antakelig opprinnelig inneholdt godt over 500 forskjellige brev og dokumenter. Bjarne Berulfsen skiller mellom tre forskjellige typer dokumenter:

Kopier av brev som er utstedt ved bispestolen i Bergen
Kopier av brev som bispestolen har mottatt
Avskrifter av brev som ikke direkte angikk bispestolen, men som var av politisk interesseDet finnes brev både på gammelnorsk og latin.
Bergens kopibok gir et innblikk i kulturlivet i Norge på 1300-tallet. Siden biskopene også tok med brev av privat karakter, gir kopiboken dessuten et bilde av biskopene som personligheter, særlig biskop Håkon, som Fredrik Paasche nevner i sin litteraturhistorie som «den merkeligste av brevskriverne i det 14. århundres Norge».Brevene er trykt i Diplomatarium Norvegicum. Filologen Bjarne Berulfsen har utgitt en studie på grunnlag av brevene i Bergens kopibok, Kulturtradisjon fra en storhetstid (1948).


== Referanser ==


== Litteratur ==
Bjarne Berulfsen: Kulturtradisjon fra en storhetstid. Oslo: Gyldendal, 1948
Fredrik Paasche: Norsk litteraturhistorie inntil utgangen av middelalderen. Oslo: Aschehoug, 1957


== Eksterne lenker ==
(no) Bergens kopibok i Store norske leksikon
Gustav Guldberg (1897–1938)

Gustav Adolf Guldberg (født 23. mai 1897 i Christiania, død 30. april 1938 på Heggeli) var en norsk lege (patolog) og professor.
Guldberg ble cand. med i 1924 og tok den medisinske doktorgrad i 1932. Han gjorde kandidattjeneste og jobbet som assistentlege ved Rikshospitalet, og fra 1931 var han reservelege ved hudavdelingen på Ullevål sykehus. Senere forsket han ved Finsens Medisinske Lysinstitutt og Carlsbergfondets Biologiske Institut i København, samt ved Universitetet i Zürich.I 1935 fikk han stipend av Landbruksdepartementet for videre studier i utlandet innenfor patologi, patologisk anatomi og veterinærfag med tanke på å forbedrede ham på et professorat ved den nyopprettede Norges veterinærhøgskole. Guldberg ble utnevnt til professor her 18. desember 1936, og ble også bestyrer for høyskolens patologisk-anatomiske institutt. Virksomheten hans ved instituttet ble imidlertid hemmet av alvorlig sykdom, og han døde 40 år gammel i 1938.Gustav Guldberg var sønn av den kjente anatomen, professor Gustav Adolph Guldberg.


== Referanser ==
Vøringsfoss bru

Vøringsfoss bru I og II er to broer over Bjoreio i Eidfjord kommune. Den eldste broen er en 18 meter lang hvelvbru som ble åpnet i 1915 og er i dag brukt som gang og sykkelvei. Den nyeste broen er en 29 meter lang platebærerbru som ble åpnet i 1978, og er en del av riksvei 7 over Hardangervidda.


== Se også ==
Leiro bru
Isdøla bru
Måbødalen
Dalbergtunnelen
Vøringsfossen


== Referanser ==


== Eksterne lenker ==
Vøringsfoss bru på Google Street View
Rally Katalonia

Rally Katalonia (Rally Catalunya, tidligere Rallye Catalunya) er et rallyløp og delkonkurranse i rally-VM. Det har i de senere år båret det offisielle navnet RallyACC Catalunya–Costa Daurada,med sidetittelen Rally de España.


== Karakter ==
Rally Katalonia var (år 2017) det eneste VM-rally som kjørte på blandet underlag (asfalt og grus). Det tre dagar langs rallyet inneholder i det minste en dag med strekninger på grusunderlag.


== Vinnere etter 1991 ==
¹ 1994 års rally tas bare med i 2-Liter World Cup
Norske byggeklosser (album)

Norske byggeklosser er tittelen på et album med hiphop-artister utgitt i 1999 av T. P. Allstars.
Produsent var Tommy Tee.


== Eksterne lenker ==
Avspilling av albumet  [1]
Anmeldelse i VG 27.10.1999 [2]
Nahr Ibrahim

Nahr Ibrahim (arabisk: نهر ابراهيم), på norsk kalt Abrahamelven eller Adoniselven, er en liten elv i Libanonfjellene i Libanon. 
Elven er om lag 23 kilometer lang, og kommer fra Afqagrotten 1 255 moh. Den faller bratt gjennom en rekke fosser og følger et juv gjennom fjellene. Den munner ut i Middelhavet ved landsbyen Nahr Ibrahim, som har tatt sitt navn fra elva (nahr betyr elv på arabisk).
Den gamle byen Byblos lå nær utløpet, og var et sted for dyrkelse av Adonis, gud for kjærlighet, gjenfødelse og skjønnhet i fønikisk mytologi. Han ble ifølge myten drept i nærheten av kilden av et villsvin sendt av Ares, krigsguden (eller av Ares selv forkledd som et villsvin, avhengig av versjonen). Adonis' blod strømmet ut i elva og gjorde elven rødfarget i århundrer, og skapte et teppe med skarlagenfargede smørblomster langs elvens bredder. I virkeligheten blir elven rød hver februar på grunn av volumet av jord som blir vasket ut av fjellene av vinterregnet, noe som gjør at det ser ut som at vannet er fylt med blod.
På grunn av elvens mytologiske forbindelser ble den æret i oldtiden, og dalen inneholder rester av mange templer og helligdommer, blant annet et Astarte-tempel ved kilden. Selv i dag henger lokalbefolkningen ut klær fra syke mennesker i dette ødelagte tempelet, i håp om at elva skal kurere dem.


== Referanser ==


== Eksterne lenker ==
(en) Abraham River – kategori av bilder, video eller lyd på Commons
Vikatunnelen (Sandnes)

Vikatunnelen er en 120 meter lang veitunnel på Fylkesvei 4632 i Sandnes kommune i Rogaland. Den har et løp og ble åpnet i 1963.


== Se også ==
Liahammartunnelen
Lysefjordbrua


== Referanser ==


== Eksterne lenker ==
Vikatunnelen på Google Street View
Rally Portugal

Rally Portugal er Portugals største rallyløp som er blitt arrangert side 1967 og det inngår nå i Rally-VM (WRC).


== Vinnere ==


== Eksterne lenker ==
Rali de Portugal - webbsida
WRC - webbsida
Liste over Karelias regjeringssjefer

Under følger en liste over Karelias regjeringssjefer. Navnene er transkribert fra russisk.
Den autonome karelske sosialistiske sovjetrepublikk 1923 – 1936 / Den karelske autonome sosialistiske sovjetrepublikk 1936 – 1940 / Den karelsk-finske sosialistiske sovjetrepublikk 1940 – 1956 / Den karelske autonome sosialistiske sovjetrepublikk 1956 – 1991 / Republikken Karelia 1991 –


== Kilder ==
«Russian S.F.S.R. Autonomous Republics». World Statesmen.org. Besøkt 15. mars 2018. 
«Administrative Divisions of the Russian Federation». World Statesmen.org. Besøkt 15. mars 2018.
Rally Tyskland

Rally Tyskland er et rally i Tyskland. Tevlingen ble gjennomført første gangen i 1982 i Frankfurt, Main og Koblenz. I år 2000 ble rallyet flyttet til Trier, som ble rallyets base fram til 2017, da det flyttet på nytt, nå til Saarbrücken. En stor del av stekningee blr behodt på grunn av den relative nærheten til Trier. Det var tidligare en del av e europeiske og tyske mesterskapene, men ble 2002 en del av Rally-VM.


== Vinnere ==
Kubankosakkene

Kubankosakkene (originaltittel: russisk: Кубанские казаки, også vist i Norge som Folket ved Kuban) er en sovjetrussisk musikal fra 1950 regissert av Ivan Pyrjev.


== Referanser ==


== Eksterne lenker ==
(en) Kubankosakkene på Internet Movie Database 
(sv) Kubankosakkene i Svensk Filmdatabas 
(nl) Kubankosakkene på MovieMeter 
(en) Kubankosakkene på AllMovie 
(en) Kubankosakkene på Rotten Tomatoes
Liste over presidentene for Albanias parlament

Presidenten for Albanias parlament er leder for nasjonalforsamlingen.


== Albania 1920–1944 ==
Tokammersystem: Senat og Deputertkammer.

Ettkammersystem.


== Albania 1944–1991 ==


== Albania 1991– ==


== Kilder ==
«Kryetarët e Kuvendit të Shqipërisë». Historia e Shtetit Shqiptar. ShetiWeb. Besøkt 15. mars 2018.
Halesia diptera

Halesia diptera er en løvfellende busk eller lite tre i styraksfamilien som er utbredt i sørlige USA.
Den blir opptil 11 m høy. Bladene sitter spredt og er ovale, hårete, fint sagtannede, 8,1–17 cm lange og 5,5–12 cm brede. Nervene stikker opp på oversiden. Høstfargen er gyllengul. Blomstene er hvite, dypt splittede og henger 2–6 sammen. De har 4 begerblad, 4 kronblad og 7–10 pollenbærere. Frukten er brun med 2 vinger. Arten vokser på fuktig, sandholdig jord opptil 100 moh. Den er utbredt på kystslettene fra Sør-Carolina og nordlige Florida vestover til østlige Texas. En østlig form med store blomster blir av og til skilt ut som var. magniflora.


== Kilder ==
«Halesia diptera». Missouri Botanical Garden. Besøkt 15. mars 2018. 
«Halesia diptera». Flora of North America. Besøkt 15. mars 2018. 
R. Darke (2006). «Halesia in cultivation» (PDF). The Plantsman. 5: 253–257. ISSN 1352-4186. 


== Eksterne lenker ==

(en) Halesia diptera i Encyclopedia of Life 
(en) Halesia diptera i Global Biodiversity Information Facility 
(en) Halesia diptera hos ITIS 
(en) Halesia diptera hos NCBI 
(en) Halesia diptera hos The International Plant Names Index 
(en) Halesia diptera hos Tropicos 
(en) Kategori:Halesia diptera – bilder, video eller lyd på Wikimedia Commons 
(en) Halesia diptera – galleri av bilder, video eller lyd på Wikimedia Commons 
Halesia diptera – detaljert informasjon på Wikispecies
Brødrene Karamasov (1968)

Brødrene Karamasov (originaltittel: russisk: Братья Карамазовы, Bratya Karamazovy) er et sovjetrussisk drama fra 1968 basert på Fjodor Dostojevskijs roman av samme navn som kom ut i 1880.
Filmen er regissert av Ivan Pyrjev, Mikhail Uljanov og Kirill Lavrov.


== Referanser ==


== Eksterne lenker ==
(en) Brødrene Karamasov på Internet Movie Database 
(da) Brødrene Karamasov i Danmark Nationale Filminstitut 
(fr) Brødrene Karamasov på Allociné 
(nl) Brødrene Karamasov på MovieMeter 
(en) Brødrene Karamasov på AllMovie 
(en) Brødrene Karamasov på Rotten Tomatoes
Mesopredator

En mesopredator er en mellomstor predator som står under toppkonsumentene (alfapredatorene) i næringskjeden. Dette er predatorer som jakter på og eter andre levende organismer, men som også blir jaktet på og spist selv. Typiske mesopredatorer er mellomstore predatorer i midten av trofiske nivået, for eksempel de fleste mårdyr (jerv er imidlertid en toppkonsument), mindre kattedyr, mange rever, måker og andre mindre, predatoriske fugler samt insektetere, mindre reptiler, mange haukefugler, stikkeveps med flere.
Bestanden av mesopredatorer i et økosystem blir som regel holdt i sjakk av toppkonsumentene. Om toppkonsumentene forsvinner fra økosystemet, kan det føre til et såkalt mesopredatorutbrudd; en prosess der bestandene av mesopredatorer kommer ut av kontroll og påvirker økosystemet negativt, som regel i kraft av redusert biologisk mangfold. Når en toppkonsument forsvinner, kan også en typisk mesopredator ende opp som ny toppkonsument i økosystemet. Et eksempel på det er rødreven, som mange steder i Norge og ellers i Europa tok over som toppkonsument da ulven forsvant. I Nord-Amerika har prærieulven tatt over som toppkonsument mange steder, der ulv, puma og brunbjørn tradisjonelt utgjorde toppkonsumentene. Pumaen selv må i tropisk Amerika ofte konkurrere med den kraftigere jaguaren og reduseres dermed til en mesopredator som må nøye seg med mindre byttedyr.


== Referanser ==


== Se også ==
Predasjon
Trofisk nivå


== Eksterne lenker ==
Artikkelen har ingen egenskaper for offisielle lenker i Wikidata
Alfred Ittner

Alfred Ittner (1907–1976) var en tysk SS-funksjonær som tjenstegjorde ved tilintetgjørelsesleiren Sobibor. Han var delaktig i Aktion T4 og Operation Reinhard.
Han meldte seg inn i NSDAP i 1927, SA i 1931 og SS i 1942. Han hadde graden Oberscharführer i SS og var tilknyttet SS-Totenkopf-Verbände. 
Ittner ble i 1965 tiltalt ved Sobibórrettegangen og ble dømt til fire års fengsel for medansvar for mord på omkring 68 000 mennesker. Den milde straffen vakte oppsikt og harme.


== Referanser ==